open-index/open-wikipedia-markdown huggingface dataset:
Τζέισον Ντέιβιντ Φρανκ

Ο **Τζέισον Ντέιβιντ Φρανκ** (*Jason David Frank*, 4 Σεπτεμβρίου 1973- 19 Νοεμβρίου 2022) ήταν Αμερικανός ηθοποιός και βετεράνος των μικτών πολεμικών τεχνών ο οποίος είναι γνωστός για την μακρόβια απεικόνιση του χαρακτήρα Tommy Oliver στην σειρά *[[Power Rangers]]*.

## Καριέρα
Ξεκίνησε από την πρώτη σεζόν των Mighty Morphin Power Rangers 1993 ως Tommy Oliver, ο Πράσινος Ranger. Ο χαρακτήρας του έγινε αργότερα ο Λευκός Ranger.
Μετά συνέχισε στην τέταρτη (Power Rangers Zeo 1996) και πέμπτη σεζόν (Power Ranger Turbo 1997) ως κόκκινος Ranger. Στα μέσα της έκτης σεζόν έδωσε τον ρόλο του. Επέστρεψε για ένα επεισόδιο το 2002 Power Rangers Wild Force (Forever Red, 10η επέτειος) σε ένα διάσημο επεισόδιο στην επανένωση όλων των κόκκινων Ranger έως τότε. Μετά ξανά το 2004 Power Rangers Dinothunder ως μέντορας και μαύρος Ranger. Το 2014 έπαιξε στους Power Rangers Super Megaforce στο τελευταίο επεισόδιο (Legendary War, 20η επέτειος) και τέλος το 2018 στους Power Rangers Super Ninja Steel (Dimensions In Danger, 
25η επέτειος της σειράς)

Ήταν επίσης αθλητής του MMA (Μεικτές πολεμικές τέχνες) καθώς είχε συμμετάσχει σε πολλούς αγώνες αλλά είχε και την δικιά του σχολή καράτε.

Απεβίωσε στις 19 Νοεμβρίου 2022, σε ηλικία 49 ετών

## Tαινίες
* Mighty Morphin Power Rangers: The Movie (1995), Tommy Oliver/ Λευκός Ranger
* Turbo A Power rangers Movie (1997), Tommy Oliver/ Κόκκινος Ranger
* Power Rangers 2017, Σαν καμέο, κάτοικος του Angel Groove

## Παραπομπές


Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Κατηγορία:Αμερικανοί ηθοποιοί φωνής
Power Rangers: Η Ταινία

Η ταινία **Power Rangers: Η ταινίαMighty Morphin Power Rangers** (αγγλικα: *Mighty Morphin Power Rangers*) είναι μια ταινία υπέρ-ηρώων  του 1995  βασίζεται στην ομώνυμη τηλεοπτική σειρά Mighty Morphin Power Rangers. Οι πρωταγωνιστές είναι οι ίδιοι με αυτούς της τηλεοπτική σειράς. Παρήχθη από την  Saban Entertainment και Toei Company. Τα γυρίσματα έλαβαν χώρα σε Σίδνεϊ και Κουίνσλαντ, στην Αυστραλία, και κυκλοφόρησε από την 20th Century Fox στις 30 Ιουνίου, 1995.

Η ταινία έλαβε ανάμικτες κριτικές, και απέφερε συνολικά 38.187.431$ στις ΗΠΑ και 66.433.194$ σε όλο τον κόσμο.

## Ηθοποιοί
*Jason David Frank: Tommy /Λευκός Ranger
*Karan Ashley: Aisha / Κίτρινη Ranger
*Johnny Yong Bosch: Adam / Μαύρος Ranger 
*Steve Cardenas: Rocky / Κόκκινος Ranger
*Amy Jo Johnson : Kimberly / Ροζ Ranger
*David Yost: Billy / Μπλε Ranger
*Paul Schrier: Μπαλκ
*Jason Narvy: Σκαλ
*Paul Freeman: Ivan Ooze
*Gabrielle Fitzpatrick: Ντουλσία
*Nicholas Bell: Ζόρντον

## Πλοκή
Ο Άρχοντας Zedd και η Rita Repulsa απελευθερώνουν τον Ivana Ooze, ο οποίος πολιορκεί ο αρχηγείο των Rangers και επιτίθεται στον Ζόρντον, στερώντας τους Rangers (Rocky, Αdam, Billy, Aisha, Kimberly και Tommy) από τις δυνάμεις τους. Οι Rangers επιστρέφουν στο Αρχηγείο, το βρίσκουν κατεστραμμένο και τον Ζόρντον να αργοπεθαίνει. Ο Alpha 5 στέλνει τους Rangers στον πλανήτη Phaedos για να αναζητήσουν την μεγάλη δύναμη των Ninjetti. Εκεί όμως έρχονται αντιμέτωποι με μεγάλες προκλήσεις που πρέπει να αντιμετωπίσουν αν θέλουν να επιστρέψουν έγκαιρα στην Γη για να σώσουν τον Ζόρντον αλλά και τον κόσμο.

## Εξωτερικοί σύνδεσμοι
*Το επίσημο trailer της ταινίας
*Το Soundtrack της ταινίας ''Go Go Power Rangers''

## Παραπομπές


Κατηγορία:Αμερικανικές ταινίες της δεκαετίας 1990
Κατηγορία:Ταινίες παραγωγής 20th Century Fox
Κατηγορία:Power Rangers
Κατηγορία:Ταινίες του 1995
Κατηγορία:Αγγλόφωνες ταινίες
Κατηγορία:Αμερικανικές ταινίες δράσης - επιστημονικής φαντασίας
Κατηγορία:Αμερικανικές περιπετειώδεις ταινίες φαντασίας
Κατηγορία:Ταινίες γυρισμένες στην Καλιφόρνια
Κατηγορία:Αμερικανικές ταινίες φαντασίας
Κατηγορία:Αμερικανικές ταινίες δράσης
Υδρόμελι

thumb|200px|Σουηδικό υδρόμελι
Το **υδρόμελι** ή **υδρόμελο** είναι αλκοολούχο ποτό το οποίο παράγεται από τη ζύμωση νερού με μέλι, το οποίο μπορεί να περιέχει επίσης φρούτα, μπαχαρικά, σπόρους ή και λυκίσκο. Η περιεκτικότητα του σε οινόπνευμα κυμαίνεται από 8% μέχρι πάνω από 20% κατ΄όγκο. Το χαρακτηριστικό το οποίο ξεχωρίζει το υδρόμελι είναι το γεγονός ότι τα σάκχαρα που ζυμώνονται προέρχονται από το μέλι. Μπορεί να είναι ανθρακούχο, ξηρό ημίγλυκο ή γλυκό.

Το υδρόμελι παράγεται από την αρχαιότητα στην Ευρώπη, Αφρική και Ασία. Στην Ασία, αγγεία με τη χημική υπογραφή ενός μείγματος μελιού, ρυζιού και φρούτων, μαζί με διάφορες οργανικές ενώσεις που παράγονται από τη ζύμωση τα οποία χρονολογούνται από το 6500-7000 π.Χ., βρέθηκαν στη βόρεια Κίνα. Στην Ευρώπη, η παρουσία του καταγράφεται για πρώτη φόρα σε κεραμική του πολιτισμού του Λάγυνου (2800-1800 π.Χ.). Η αρχαιότερη αναφορά στο υδρόμελι γίνεται στους ύμνους του Ριγκ Βέντα (1700-1100 π.Χ.), ενός από τα ιερά βιβλία της βεδικής θρησκείας και του Ινδουισμού. Κατά τη διάρκεια της Χρυσής Εποχής της Αρχαίας Ελλάδας, το υδρόμελι αναφέρεται ότι ήταν το προτιμώμενο ποτό. Επίσης, αναφέρεται στη μυθολογία. Για παράδειγμα, το υδρόμελι της ποίησης, στη σκανδιναβική μυθολογία, παρασκευάζεται από το αίμα του σοφού πλάσματος Κβάσιρ και μετατρέπει τον  σε ποιητή ή .

Η μαγιά η οποία χρησιμοποιείται για την παρασκευή του υδρομελιού είναι συχνά η ίδια με αυτή που χρησιμοποιείται στην παρασκευή κρασιού. Πολλοί οικιακοί παρασκευαστές επιλέγουν μαγιά για κρασί (ιδίως αυτή για την παρασκευή λευκού οίνου) για την παρασκευή υδρομελιού. Το πρόβλημα είναι το νερό με μέλι δεν διαθέτει τα απαραίτητα θρεπτικά στοιχεία για την παρασκευή υδρόμελου, και έτσι σε αυτό προστίθενται θρεπτικά συστατικά όπως το φωσφορικό διαμμώνιο, βιταμίνη Β1, βιταμίνη Β3, βιταμίνη Β12 και βιοτίνη. Συχνά προστίθενται με βάση ένα κλιμακούμενο πρόγραμμα ώστε να παραχθεί υψηλής ποιότητας υδρόμελι. Σε μερικές περιπτώσεις, το υδρόμελι το οποίο έχει παρασκευαστεί με κλιμακούμενη προσθήκη θρεπτικών στοιχείων μπορεί να καταναλωθεί άμεσα με την εμφιάλωση, χωρίς να χρειάζεται η αναμονή ενός έτους για να ωριμάσει.

## Παραπομπές


## Εξωτερικοί σύνδεσμοι
* 

Κατηγορία:Ποτά προϊόντα ζύμωσης
Κατηγορία:Γερμανικός παγανισμός
Παλάτσο ντελ Κουιρινάλε

Το **Παλάτσο ντελ Κουιρινάλε** (: το **Ανάκτορο του Κυρίνιου** ή **του Κυρινάλιου**) χτίστηκε το 1583 από τον Πάπα Γρηγόριο ΙΓ΄ σαν θερινή παπική κατοικία. Ο Πάπας ήθελε να βρει μια θέση μακριά από την υγρασία και τις αναθυμιάσεις του Τίβερη και τις ανθυγιεινές συνθήκες του Ανακτόρου του Λατερανού, έτσι ο Κυρίνιος ή Κυρινάλιος Λόφος ήταν ένα από τα καταλληλότερα μέρη στη Ρώμη. Υπήρξε παπική κατοικία και στέγασε τις κεντρικές υπηρεσίες της πολιτικής κυβέρνησης των Παπικών Κρατών μέχρι το 1870. Το Σεπτέμβριο του 1870 ό,τι είχε απομείνει από τις Παπικές Κτήσεις καταλύθηκε. Πέντε μήνες περίπου αργότερα, το 1871, η Ρώμη έγινε η πρωτεύουσα του Βασιλείου της Ιταλίας. Το ανάκτορο έγινε η επίσημη βασιλική κατοικία, αν και μερικοί μονάρχες, κυρίως ο Βίκτωρ Εμμανουήλ Γ΄ (βασίλευσε 1900 – 1946), στην πραγματικότητα ζούσαν σε ιδιωτική κατοικία κάπου αλλού και το Κυρινάλιο χρησιμοποιούνταν ως γραφείο και για κρατικές εκδηλώσεις. Η μοναρχία καταργήθηκε το 1946 και το ανάκτορο έγινε η επίσημη κατοικία και γραφείο των προέδρων της Ιταλικής Δημοκρατίας.  To Κυρινάλιο είναι η σημερινή επίσημη κατοικία του Προέδρου της Ιταλικής Δημοκρατίας. Έχει στεγάσει τριάντα πάπες, τέσσερις βασιλείς και έντεκα προέδρους της Ιταλικής Δημοκρατίας.

## Τα μέρη τού ανακτόρου
Ανατολική πτέρυγα, επί της οδού ντελ Κουιρινάλε: μεγάλη αίθουσα των θωρακοφόρων (salone dei corazzieri), όπισθεν αυτής η πρώτη αίθουσα των αντιπροσώπων (prima sala di rappresentanza), παρεκκλήσιο τού Αγ. Παύλου (capella Paolina), όπισθεν αυτής οι τέσσερις αίθουσες: των αρετών (delle virtù), της πλημμύρας (del diluvio), των στοών (delle logge) και των πυξίδων (dei bussolati). Νότια πτέρυγα, επί της πλατείας ντελ Κουιρινάλε: αίθ. τού εξώστη (del balcone), σαλονάκι τού Αγ. Ιωάννη (salottino San Giovanni), η κίτρινη αίθ. (sala gialla), τού Αυγούστου (di Augusto), των πρέσβεων (degli ambasciatori), τού Ηρακλή (d' Ercole), των ερμαρίων (degli scrigni). Δυτική πτέρυγα: κλίμακα τού προσωπείου (del mascarino), στοά των τιμών (loggia d' onore), αίθ. των μελισσών (delle api), τού Ζωδιακού (dello Zodiaco). Βόρεια πτέρυγα: αίθ. τού εργαστηρίου (των οικοδομικών σχεδίων) τού Παύλου Ε΄ (delle fabbriche di Paolo V), των ταπισερί (degli arazzi), τού Ευαγγελισμού (dell' Annunciata), των καθρεπτών (degli specchi), των εορτών/χορών (delle feste) και τέλος η κλίμακα των τιμών.

## Παραπομπές


Κουιρινάλε
Κατηγορία:Παλάτια στην Ιταλία
Κατηγορία:Παλάτια στη Ρώμη
Πιάτσα Ναβόνα

Η **Πιάτσα Ναβόνα** είναι πλατεία στη Ρώμη, βρίσκεται στη θέση του Ιπποδρόμου του Δομιτιανού, που είχε κατασκευαστεί τον 1ο αιώνα μ.Χ., και τα κτίριά της δείχνουν την περίμετρό του. Οι αρχαίοι Ρωμαίοι ερχόταν εδώ να παρακολουθήσουν τους αγώνες και ο Ιππόδορμος ήταν γνωστός ως "Τσίρκους Αγκονάλις". Πιστεύεται ότι με τον καιρό το όνομα άλλαξε σε "ιν αγκόνε", μετά σε "ναβόνε" και τελικά σε "ναβόνα". 

Καθορισμένη σαν δημόσιος χώρος τα τελευταία χρόνια του 15ου αιώνα όταν η αγορά της πόλης μεταφέρθηκε εδώ από το Καπιτώλιο, η Πιάτσα Ναβόνα μεταμορφώθηκε σε ένα πολύ σημαντικό υπόδειγμα της μπαρόκ ρωμαϊκής αρχιτεκτονικής και τέχνης κατά την αρχιερατεία του πάπα Ιννοκέντιου Ι΄  (1644–1655) και του οποίου το οικογενειακό ανάκτορο, Παλάτσο Παμφίλι (1644–1650) έβλεπε στην πλατεία. Σήμερα η πλατεία είναι ένα από τα πιο αγαπημένα σημεία της πόλης.

Στο κέντρο της πλατείας υψώνεται η περίφημη Κρήνη των Τεσσάρων Ποταμών (Fontana dei Quattro Fiumi, 1651) του Μπερνίνι. Στο βόρειο άκρο της βρίσκεται η Κρήνη του Ποσειδώνα (Fontana del Nettuno) και στο νότιο η Κρήνη του Μαυριτανού (Fontana del Moro) με γλυπτό του Μπερνίνι. Απέναντι από την κεντρική κρήνη βρίσκεται η εκκλησία Σάντα Ανιέζε ιν Άγκονε και δίπλα της το προαναφερθέν Παλάτσο Παμφίλι, σήμερα πρεσβεία της Βραζιλίας.

## Παραπομπές


## Εξωτερικοί σύνδεσμοι
* 

Κατηγορία:Πλατείες της Ρώμης
Χρήστος Ιντζίδης

Ο **Χρήστος Ιντζίδης** (γεννημένος στις 9 Ιανουαρίου 1993 στην Θεσσαλονίκη) είναι Έλληνας ποδοσφαιριστής, ο οποίος αγωνίζεται για τον Απόλλωνα Πόντου της Super League 2.

## Καριέρα
Ο Ιντζίδης ξεκίνησε να παίζει από τις ακαδημίες της Ηλιούπολης και μεταγράφηκε στον ΠΑΟΚ σε ηλικία εννέα ετών. Παρέμεινε στα τμήματα υποδομής του "δικεφάλου" μέχρι το 2012, όταν αποφασίστηκε να συνεχίσει στην ανδρική ομάδα του συλλόγου. Αγωνίστηκε σε πέντε αγώνες πρωταθλήματος, ενώ έκανε το ντεμπούτο του στον ευρωπαϊκό αγώνα κατά της Μπνέι Γεχούντα, αντικαθιστώντας τον Γιώργο Κατσικά.

Το καλοκαίρι του 2013, δόθηκε δανεικός στην ομάδα του Πλατανιά, όπου παρέμεινε μέχρι τον Ιανουάριο του 2014 όταν δόθηκε εκ νέου δανεικός στην ομάδα του Λεβαδειακού.

Τον Σεπτέμβριο του 2014, συμφώνησε με την ομάδα του Απόλλωνα Λεμεσού, όπου παρέμεινε μέχρι τις αρχές του 2015, χωρίς να συμμετάσχει σε αγώνα πρωταθλήματος. Συνέχισε στον Ολυμπιακό Βόλου, αγωνιζόμενος σε επτά παιχνίδια της Football League.

Το καλοκαίρι του 2015, συμφώνησε με την ομάδα της Παναχαϊκής, αλλά πριν συμμετάσχει σε κάποιο αγώνα, μεταγράφηκε στην ομάδα του Άρη τον Οκτώβριο του ίδιου έτους. Στα τέλη Ιουλίου του 2016, υπέγραψε συμβόλαιο συνεργασίας με τους "κίτρινους" για δύο ακόμη χρόνια. Τον Μάρτιο του 2017 αποχώρησε από τον Άρη ενώ το καλοκαίρι του 2017 υπέγραψε στον Παναιγιάλειο. Τον Νοέμβριο του 2017 όμως, αποχώρησε και από τον Παναιγιάλειο.

## Παραπομπές


## Πηγές

* Christos Intzidis - Spielerprofil | Transfermarkt
* Christos Intzidis - Greece - Player info and stats - fullstats.co.uk
* Ιντζίδης Χρήστος | Onsports.gr

Κατηγορία:Έλληνες ποδοσφαιριστές
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές ΠΑΟΚ
Κατηγορία:Ποδοσφαιριστές Α.Ο. Πλατανιά
Κατηγορία:Ποδοσφαιριστές Λεβαδειακού
Κατηγορία:Ποδοσφαιριστές Απόλλων Λεμεσού
Κατηγορία:Ποδοσφαιριστές Παναχαϊκής
Κατηγορία:Ποδοσφαιριστές Ολυμπιακού Βόλου
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Γ΄ Εθνικής Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Έλληνες ποδοσφαιριστές στο εξωτερικό
Κατηγορία:Ποδοσφαιριστές Λίγκα 2 (Ρουμανία)
Κατηγορία:Ξένοι ποδοσφαιριστές στη Ρουμανία
Κυρινάλιος λόφος

Ο **Κυρινάλιος Λόφος** (ή **Κυρίνιος Λόφος**  ) ήταν ένας από τους επτά λόφους της Ρώμης. Όπως πιστοποιούν οι ανασκαφές στους κήπους σ’ αυτό το λόφο οι Ρωμαίοι έχτισαν ναούς για αρκετές θεότητες, από τη Φλόρα στον Κουϊρίνο, από τον οποίο πήρε το όνομά του ο λόφος. Κατά τη βασιλεία του Κωνσταντίνου χτίστηκε εδώ το τελευταίο σύμπλεγμα Ρωμαϊκών λουτρών, όπως πιστοποιούν τα αγάλματα των δίδυμων Κάστορα και Πολυδεύκη να δαμάζουν τα άλογα, που διακοσμούν την κρήνη στην πλατεία. Ο Κυρινάλιος, όντας ο ψηλότερος λόφος στη Ρώμη, ήταν περιζήτητος και έγινε δημοφιλές μέρος για τους Ρωμαίους πατρικίους, που έχτισαν τις πολυτελείς επαύλεις τους. Παράδειγμά τους είναι τα ερείπια μιας βίλας στους κήπους του Κυρηναλίου, όπου έχει βρεθεί ένα ψηφιδωτό, τμήμα του αρχαίου δαπέδου. Το Παλάτσο ντελ Κουιρινάλε χτίστηκε το 1583 από τον Πάπα Γρηγόριο ΙΓ΄ σαν θερινή παπική κατοικία. Από το 1870 χρησιμοποιείται ως κατοικία του αρχηγού του Ιταλικού κράτους.

## Παραπομπές


Κατηγορία:Λόφοι της Ρώμης
Χαράλαμπος Παυλίδης

Ο **Χαράλαμπος (Μπάμπης) Παυλίδης** (γεννημένος στις 6 Μαΐου 1991 στην Βέροια) είναι Έλληνας ποδοσφαιριστής, ο οποίος αγωνίζεται ως μεσοεπιθετικός για τη Μαρκό.

## Σταδιοδρομία
Ο Παυλίδης ξεκίνησε να παίζει ποδόσφαιρο από τις ακαδημίες του Αετού Σκύδρας και σε ηλικία δεκαοκτώ ετών υπέγραψε το πρώτο του επαγγελματικό συμβόλαιο με την ομάδα της Βέροιας. Στην ομάδα της Ημαθίας παρέμεινε μέχρι το 2015, αν και το 2011 δόθηκε ως δανεικός στον Εορδαϊκό. Την επόμενη χρονιά, δόθηκε δανεικός στη Νίκη Βόλου, όπου έπαιξε σε είκοσι αγώνες πετυχαίνοντας τέσσερα τέρματα.

Τον Ιούλιο του 2015, ανανέωσε στην ομάδα της Βέροιας μέχρι το 2018, αλλά τον Σεπτέμβριο του ίδιου έτους έλυσε το συμβόλαιο του για να αγωνιστεί στην ομάδα του Άρη. Με τους "κίτρινους" αγωνίστηκε σε πέντε αγώνες πετυχαίνοντας ένα γκολ, πριν τραυματιστεί στις 21 Νοεμβρίου 2015 σε φιλικό αγώνα με τον Α.Ο. Καρδίας, ενώ τον Μάρτιο του 2016 ενεπλάκη σε τροχαίο ατύχημα, χάνοντας τα περισσότερα παιχνίδια της ομάδας του στην Γ΄ Εθνική κατηγορία.

Στις 21 Ιουλίου 2016, ανανέωσε την συνεργασία του με την ομάδα του Άρη για δύο ακόμη χρόνια. Τον Ιούνιο του 2019 μεταγράφηκε στον Απόλλωνα Σμύρνης, με τη φανέλα του οποίου αγωνίστηκε για μια χρονιά σε επίπεδο Σούπερ Λιγκ 2. Τον Οκτώβριο του 2020 μεταγράφηκε στην Καλαμάτα, υπογράφοντας διετές συμβόλαιο. Την πρώτη του χρονιά με τη φανέλα της «Μαύρης Θύελλας» πανηγύρισε την άνοδο στην δεύτερη τη τάξει εθνική κατηγορία, τη Σούπερ Λιγκ 2, όπου αγωνίστηκε την επόμενη χρονιά, αποτελώντας αμφότερα βασικό στέλεχος. Τον Ιούλιο του 2022 μεταγράφηκε στη νεοφώτιστη ομάδα στη Σούπερ Λιγκ 2, Προοδευτική.

## Παραπομπές


## Πηγές

* Charalampos Pavlidis - Spielerprofil | Transfermarkt
* Ελλάδα - C. Pavlidis - Προφίλ 
* Charalambos Pavlidis - Profile and Statistics - SoccerPunter.com

Κατηγορία:Έλληνες ποδοσφαιριστές
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Π.Α.Ε. Βέροιας
Κατηγορία:Ποδοσφαιριστές Εορδαϊκού
Κατηγορία:Ποδοσφαιριστές Νίκης Βόλου
Κατηγορία:Ποδοσφαιριστές Α.Σ. Αετού Σκύδρας
Κατηγορία:Μέσοι ποδοσφαιριστές
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Σούπερ Λιγκ 2 Ελλάδας
Κατηγορία:Ποδοσφαιριστές Απόλλων Σμύρνης
Κατηγορία:Ποδοσφαιριστές Π.Σ. Καλαμάτας
Κατηγορία:Ποδοσφαιριστές Προοδευτικής
Κατηγορία:Ποδοσφαιριστές Γ.Σ. Μαρκό
Ουαλικές βουλευτικές εκλογές 2016

Οι **Εκλογές Εθνικής Συνέλευσης για την [[Ουαλία]]** διεξήχθησαν στις 5 Μαΐου 2016. Εξελέγησαν τα μέλη της Εθνοσυνέλευσης της Ουαλίας. Ήταν οι 5ες εκλογές για συνέλευση.

Το κυβερνών Ουαλικό Εργατικό Κόμμα υπέστη μείωση κατά άνω του 7% στα ποσοστά του, ενώ δεύτερο μεγαλύτερο κόμμα στη συνέλευση και επίσημη αντιπολίτευση με 12 έδρες έγινε το Plaid Cymru.

Οι εκλογές έγιναν τον Μάιο ταυτόχρονα με πολλές άλλες τοπικές εκλογές στο Ηνωμένο Βασίλειο και η ημερομηνία διεξαγωγής τους καθορίστηκε με την Πράξη του 2011. Elections to the Welsh Assembly have now also been permanently moved to a five-year cycle under the Wales Act 2014.

## Εκλογικό σύστημα
Στις γενικές εκλογές για Εθνοσυνέλευση στην Ουαλία, κάθε ψηφοφόρος έχει δύο ψηφοφορίες, στο πλαίσιο ενός συστήματος μικτής αναλογικής. Η πρώτη ψήφος προορίζεται για τον υποψήφιο που θέλει να γίνει μέλος της συνέλευσης στην εκλογική περιφέρεια, με τη χρήση του πλειοψηφικού συστήματος. Η δεύτερη ψήφος γίνεται για την κλειστή λίστα υποψηφίων σε τοπικό επίπεδο. 

## Αποτέλεσμα
Στις εκλογές, έδρα κατέλαβαν οι βουλευτές των εξής κομμάτων:

## Παραπομπές


2016
Κατηγορία:Εκλογές του 2016
Βαλκανικοί Αγώνες Στίβου 2016

Οι **[[Βαλκανικοί Αγώνες Στίβου]] 2016** έγιναν για τρίτη συνεχόμενη χρονιά στο Πιτέστι της Ρουμανίας, στις 25 και 26 Ιουνίου. Νικήτριες χώρες στη βαθμολογία αναδείχθηκαν η **[[Τουρκία]]** στους άνδρες και η **[[Ρουμανία]]** στις γυναίκες. 

## Λεπτομέρειες

Στους αγώνες μετείχαν αθλητές και αθλήτριες από 16 χώρες. Μετείχε για πρώτη φορά το Κόσοβο που έγινε η 17η χώρα-μέλος της Βαλκανικής Αθλητικής Συνομοσπονδίας (ABAF) αλλά δεν πήρε μέρος η Γεωργία. Στο αγωνιστικό πρόγραμμα προστέθηκαν τα αγωνίσματα των 3.000μ ανδρών και γυναικών, οπότε διεξήχθησαν συνολικά είκοσι ένα αγωνίσματα ανδρών-γυναικών, από τα οποία προέκυψαν οι ομαδικές βαθμολογίες. 

## Βαλκανικά πρωταθλήματα 2016
Εκτός από τους Βαλκανικούς Αγώνες Ανδρών-Γυναικών, το 2016 διεξήχθησαν ή έχουν προγραμματιστεί τα ακόλουθα βαλκανικά πρωταθλήματα:

* Κλειστού Στίβου, στις 27 Φεβρουαρίου στην Κωνσταντινούπολη.
* Βάδην, στις 16 Απριλίου στη Φλώρινα.
* Νέων Ανδρών-Γυναικών, στις 2-3 Ιουλίου στο Μπολού της Τουρκίας.
* Εφήβων-Νεανίδων, στις 2 Ιουλίου στο Κρούσεβατς της Σερβίας.
* Ορεινού δρόμου, στις 8 Ιουνίου στη Νόβα Ζαγορά της Βουλγαρίας. 
* Ημιμαραθωνίου, στις 30 Οκτωβρίου στην Ποντγκόριτσα του Μαυροβουνίου.
* Μαραθωνίου, στις 9 Οκτωβρίου στη Σόφια.
* Ανωμάλου δρόμου, στην Τσούπρια της Σερβίας.

## Αποτελέσματα

### Ανδρών

Διεξήχθησαν ξεχωριστά πρωταθλήματα.
Στην ομαδική βαθμολογία συνυπολογίστηκαν τααποτελέσματα των 10χλμ νέων ανδρών και 10χλμ εφήβων. Η Τουρκία ήταν πρώτη και στη συνολική βαθμολογία του βάδην (Α-Γ) με 9.515β. 

#### Βαθμολογία

 

### Γυναικών

Διεξήχθησαν ξεχωριστά πρωταθλήματα.
Στην ομαδική βαθμολογία συνυπολογίστηκαν τααποτελέσματα των 10χλμ νέων γυναικών και 5χλμ νεανίδων. Στη συνολική βαθμολογία του βάδην (Α-Γ) πρώτη ήταν η Τουρκία με 9.515β. 

#### Βαθμολογία

## Πηγές
*THE OFFICIAL WEB SITE OF BALKAN ATHLETICS (ABAF). 
*Ιστοσελίδα ΣΕΓΑΣ

Κατηγορία:Βαλκανικοί Αγώνες Στίβου
Κατηγορία:Στίβος το 2016
Βαλκανικοί Αγώνες Στίβου 2016
Υδατοσφαίριση στους Θερινούς Ολυμπιακούς Αγώνες 2016

Τα **τουρνουά υδατοσφαίρισης στους Θερινούς Ολυμπιακούς Αγώνες 2016** στο Ρίο ντε Τζανέιρο διεξήχθησαν μεταξύ 6 και 20 Αυγούστου στο Κολυμβητικό Κέντρο «Μαρία Λενκ» στο Μπάρα ντα Τιτζούκα, στο πλαίσιο της 31ης Ολυμπιάδας. Είκοσι ομάδες (δώδεκα για τους άνδρες και οκτώ για τις γυναίκες) αγωνίστηκαν στα τουρνουά.

## Πρόγραμμα των αγώνων

## Πρόκριση
### Πρόκριση ανδρών

### Πρόκριση γυναικών

## Τουρνουά ανδρών
Το τουρνουά αποτελείται από δύο φάσεις, τη φάση των ομίλων και τη νοκ-άουτ φάση.

### Φάση των ομίλων
Οι ομάδες χωρίζονται σε δύο ομίλους των έξι, όπου κάθε ομάδα αντιμετωπίζει κάθε άλλη ομάδα από μία φορά. Δύο βαθμοί δίνονται για τη νίκη και ένας για την ισοπαλία. Οι τέσσερις πρώτες ομάδες κάθε ομίλου προκρίνονται στα προημιτελικά.

#### Όμιλος Α

#### Όμιλος Β

### Φάση νοκ-άουτ

## Τουρνουά γυναικών
Το τουρνουά αποτελείται από δύο φάσεις, τη φάση των ομίλων και τη νοκ-άουτ φάση.

### Φάση των ομίλων
Οι ομάδες χωρίζονται σε δύο ομίλους των έξι, όπου κάθε ομάδα αντιμετωπίζει κάθε άλλη ομάδα από μία φορά. Δύο βαθμοί δίνονται για τη νίκη και ένας για την ισοπαλία. Όλες οι ομάδες κάθε ομίλου προκρίνονται στα προημιτελικά.

#### Όμιλος Α

#### Όμιλος Β

### Φάση νοκ-άουτ

## Πίνακας μεταλλίων

## Παραπομπές


## Εξωτερικοί σύνδεσμοι

*Υδατοσφαίριση  στο Ρίο 2016

Κατηγορία:Αθλήματα Θερινών Ολυμπιακών Αγώνων 2016
Μουσείο Εφέσου (αποσαφήνιση)

Ο τίτλος **Μουσείο Εφέσου** μπορεί να αναφέρεται στα παρακάτω:

* Αρχαιολογικό μουσείο Εφέσου, στην Τουρκία
* Μουσείο Εφέσου (Βιέννη), στην Αυστρία
Patience (τραγούδι, Guns N' Roses)

Το "**Patience**" είναι τραγούδι του αμερικανικού hard rock συγκροτήματος Guns N' Roses. Εμφανίστηκε στο άλμπουμ *[[G N' R Lies]]*, ενώ κυκλοφόρησε ως single το 1989. Το κομμάτι ηχογραφήθηκε μόνο με τρεις ακουστικές κιθάρες, με την έλλειψη μπάσου και κρουστών. Ωστόσο, στις περισσότερες ζωντανές εκτελέσεις χρησιμοποιούνται ηλεκτρικά όργανα, και ντραμς. Το "Patience" υπογράφει ο κιθαρίστας Ίζυ Στράντλιν. Λέγεται ότι το έγραψε για την πρώην σύντροφό του. Το τραγούδι πέτυχε την τέταρτη θέση στο Billboard Hot 100.

## Κομμάτια του single
**7":**
#Patience
#Rocket Queen

**12", CD:**
#Patience
#Rocket Queen
#Συνέντευξη με τον Αξλ Ρόουζ

## Προσωπικό
* Αξλ Ρόουζ - κύρια φωνητικά
* Slash - ακουστική κιθάρα
* Ίζυ Στράντλιν - ακουστική κιθάρα, φωνητικά
* Νταφ ΜαΚέγκαν - ακουστική κιθάρα, φωνητικά

## Παραπομπές


Κατηγορία:Τραγούδια του 1988
Κατηγορία:Τραγούδια των Guns N' Roses
Κατηγορία:Singles του 1989
Κατηγορία:Singles της Geffen Records
Νόμος του τετραγώνου-κύβου

Ο **νόμος του τετραγώνου-κύβου** είναι ένα θεώρημα των μαθηματικών, το  οποίο βρίσκει εφαρμογές σε πολλά επιστημονικά πεδία, όπως η μηχανική και η βιομηχανική, και περιγράφει τη σχέση μεταξύ του εμβαδού και του όγκου καθώς το σχήμα αλλάζει μέγεθος. Διατυπώθηκε πρώτη φορά το 1638 από τον Γαλιλαίο στο έργο του «Δύο Νέες Επιστήμες».

Το θεώρημα αυτό μας λέει ότι καθώς το σώμα μεγαλώνει σε  μέγεθος, ο όγκος του μεγαλώνει πιο γρήγορα από το εμβαδόν της επιφάνειάς του. 

## Ορισμός
Το θεώρημα διατυπώνεται ως εξής:

«Όταν ένα σώμα υφίσταται αναλογική αύξηση του μεγέθους του, το νέο εμβαδόν της επιφάνειάς του είναι ανάλογο του τετραγώνου του συντελεστή αναλογίας και ο νέος όγκος του είναι ανάλογος με τον κύβο του συντελεστή αναλογίας»

Στη γλώσσα των μαθηματικών αυτό εκφράζεται:

A_2=A_1 \cdot c^2 και V_2=V_1 \cdot c^3 

όπου **c** ο συντελεστής αναλογίας για τον οποίο ισχύει ότι c=\frac{\ell_2}{\ell_1}  

A_1 το εμβαδόν επιφάνειας του αρχικού σώματος 

A_2 το εμβαδόν επιφάνειας του νέου σώματος

V_1 ο όγκος του αρχικού σώματος

V_2 ο όγκος του νέου σώματος

\ell_1 το αρχικό μήκος κάποιας διάστασης του σώματος 

\ell_2 το νέο μήκος της αντίστοιχης διάστασης 

Για παράδειγμα, ένας κύβος με ακμή 1 cm έχει εμβαδόν επιφάνειας 6 cm2 και όγκο 1 cm3  . Αν όλες οι διαστάσεις του κύβου πολλαπλασιαστούν επί 2, το νέο εμβαδόν της επιφάνειάς του θα είναι 24 cm2 και νέος όγκος του θα είναι 8 cm3.

Το θεώρημα αυτό γενικεύεται για κάθε στερεό σώμα.

## Παραπομπές

Κατηγορία:Όγκος
Κατηγορία:Εμβαδόν
Περικλής Σούτσος

Ο **Περικλής Σούτσος** (1829-1896) ήταν ιατρός και καθηγητής στη Στρατιωτική Σχολή Ευελπίδων.

## Βίος
Ο **Περικλής Σούτσος** γεννήθηκε το 1829 ή στην Οδησσό ή στην Κωνσταντινούπολη, όπως δήλωσε ο ίδιος στην ανάκριση κατά τη δίκη του Ιωάννη Μακρυγιάννη.
Σπόυδασε στην Ιατρική στο Οθωνικό Πανεπιστήμιο και στο εξωτερικό. Δεν έχουμε αρκετές πληροφορίες σχετικά με τις σπουδές του. Υποστήριξε τον Μανούση. Μετά την αποφοίτησή του υπηρέτησε στο Στρατιωτικό Νοσοκομείο. Διετέλεσε καθηγητής στρατιωτικής Υγιεινής στη Στρατιωτική Σχολή Ευελπίδων.Από το 1866 έως το 1895 ήταν διευθυντής της Στρατιωτικής Υγειονομικής Υπηρεσίας. Ίδρυσε το φαρμακείο της Φρουράς Αθηνών και στο στρατιωτικό Δαμαλιδοκομείο. Ίδρυσε σώμα νοσοκόμων καιτραυματιοφορέων και έγραψε εγχειρίδιο για την εκπαίδευσή τους. Πέθανε στην Αθήνα με το βαθμό του γενικού αρχιάτρου εν ενεργεία.

## Παραπομπές


## Πηγές
*Αθανάσιος Μπασδράς, Οι γιατροί του Μακρυγιάννη. (Η άσκηση της ιατρικής τα πρώτα μετεπαναστατικά χρόνια)-Διδακτορική διατριβή, Τμήμα Ιατρικής της Σχολής Επιστημών Υγείας του Αριστοτελείου Πανεπιστημίου Θεσσαλονίκης, Θεσσαλονίκη, 2000, σελ.183-184

Περικλης Σουτσος
You've Got a Friend in Me

To **You've Got a Friend in Me** είναι ένα τραγούδι σε μουσική και στίχους Ράντι Νιούμαν. Αρχική πρόθεση ήταν, το τραγούδι, να χρησιμοποιηθεί ως theme τραγούδι στο *[[Toy Story]]* (1995), των Disney/Pixar όμως τελικά χρησιμοποιήθηκε ως theme τραγούδι και στα σίκουελ της πρώτης ταινίας: *[[Toy Story 2]]* (1999) και *[[Toy Story 3]]* (2010). Το τραγούδι κυκλοφόρησε και σε single το 1996 και έγινε χρυσό στις ΗΠΑ.

Το τραγούδι υπήρξε προτεινόμενο για για Χρυσή Σφαίρα και Όσκαρ Καλύτερου Πρωτότυπου Τραγουδιού, όμως έχασε και στις διοργανώσεις από το Colors of the Wind, της ταινίας Pochahontas. Το κομμάτι, όπως και πολλά άλλα τραγούδια της Disney, έχει υποστεί αρκετές διασκευές. Ενώ και στα σίκουελ της πρώτης ταινίας, έχει διασκευαστεί το κομμάτι. 

(Στην ελληνική μεταγλώττιση της ταινίας, είναι περισσότερο γνωστό ως **Εγώ κι εσύ μαζί**, σε στίχους Τζίμη Πανούση, αλλά και ερμηνείας ιδίου και Αλκίνοου Ιωαννίδη).

## Παραπομπές


## Εξωτερικοί σύνδεσμοι
*Best Song Academy Award Nominations - Newman
*, Pixar press release, May 2, 2005. (Archived from the original on May 7, 2005)

Κατηγορία:Τραγούδια του 1996
Κατηγορία:Singles του 1996
Κατηγορία:Τραγούδια του Ράντι Νιούμαν
Κατηγορία:Singles της Walt Disney Records
Μαρκ Σπιτς

Ο **Μαρκ Άντριου Σπιτς** (αγγλ. *Mark Andrew Spitz*, γενν. στις 10 Φεβρουαρίου 1950) είναι Αμερικανός κολυμβητής, εννέα φορές χρυσός Ολυμπιονίκης και πρώην κάτοχος παγκόσμιων ρεκόρ σε επτά αγωνίσματα. Ο κορυφαίος κολυμβητής του 20ού αιώνα και  από τους σπουδαιότερους όλων των εποχών, έχει ψηφιστεί ως 5ος καλύτερος αθλητής του 20ού αιώνα από τη ΔΟΕ.

## Καριέρα
Το 1967, σε ηλικία 17 ετών, κατέρριψε τρία παγκόσμια ρεκόρ στο αγώνισμα της πεταλούδας. Στις 7 Οκτωβρίου, στο Δυτικό Βερολίνο, έκανε παγκόσμιο ρεκόρ στα 100 μ. πεταλούδας με χρόνο 55,7 δευτερόλεπτα. Την επόμενη ημέρα, 8 Οκτωβρίου, έκανε παγκόσμιο ρεκόρ στα 200 μ. πεταλούδας με χρόνο 2:05,7.

Οι Παναμερικανικοί Αγώνες του 1967 ήταν η πρώτη διοργάνωση που πρωταγωνίστησε: κατέκτησε πέντε χρυσά μετάλλια, επίδοση ρεκόρ που ξεπεράστηκε 50 χρόνια αργότερα. Σημείωσε παγκόσμια ρεκόρ στα 100 μέτρα πεταλούδας με χρόνο σε 56,29 δευτερόλεπτα και τέσσερα ακόμη χρυσά μετάλλια στα 200 μέτρα πεταλούδας, στις σκυταλοδρομίες 4x100 μ. και 4x200 μ. ελεύθερο, καθώς και στη σκυταλοδρομία 4x100 μ. μικτής κολύμβησης.  
Στις 30 Αυγούστου 1968, στο Λονγκ Μπιτς (Καλιφόρνια), έκανε παγκόσμιο ρεκόρ στα 100 μ. πεταλούδας με χρόνο 55,6. Την ίδια χρονιά, έλαβε μέρος στους Ολυμπιακούς Αγώνες του Μεξικού, όπου κατέκτησε δύο χρυσά μετάλλια. Μαζί με τους Ζ. Ζορν, Σ. Ρέριτς και Κεν Γουόλς, αποτέλεσε μέλος της ομάδας των Η.Π.Α. που στις 17 Οκτωβρίου, στην Πόλη του Μεξικού, έκανε παγκόσμιο ρεκόρ στα 4x100 μ. ελευθέρως, με χρόνο 3:31,7.  

Στη συνέχεια έγινε ο πρώτος αθλητής που κατάφερε να κατακτήσει επτά χρυσά μετάλλια και να σημειώσει ισάριθμα παγκόσμια ρεκόρ, στους Ολυμπιακούς του 1972. Κατείχε το ρεκόρ των περισσότερων χρυσών σε μία μόνο διοργάνωση Ολυμπιακών Αγώνων, πριν το καταρρίψει ο Μάικλ Φελπς το 2008 στο Πεκίνο με τα οκτώ χρυσά μετάλλια. Εκείνη τη χρονιά ήταν ο αθλητής της χρονιάς του Associated Press. Ο Σπιτς είναι ένας από τους μόλις πέντε αθλητές που κατέχουν εννέα χρυσά Ολυμπιακά μετάλλια. Ήταν ο τρίτος χρονολογικά μετά τους Πάαβο Νούρμι και Λαρίσα Λατίνινα και παραμένει στη δεύτερη θέση όλων των εποχών μετά τον Φελπς. Επιπλέον, είναι ο μοναδικός αθλητής που έχει καταρρίψει επτά παγκόσμια ρεκόρ σε μία Ολυμπιάδα. Η εμφάνισή του στο Μόναχο παραμένει ως μια από τις πιο εμβληματικές στιγμές στη ιστορία του αθλητισμού. 

Συνολικά μεταξύ του 1969 και του 1972 ο Σπιτς κατέκτησε εννέα χρυσά Ολυμπιακά μετάλλια, ένα αργυρό και ένα χάλκινο, πέντε χρυσά στους Παναμερικανικούς Αγώνες, 31 τίτλους της Ένωσης Ερασιτεχνών Αθλητών (AAU) και οκτώ τίτλους της Εθνικής Κολεγιακής Αθλητικής Ένωσης (NCAA) των ΗΠΑ. Ανακηρύχθηκε «Κολυμβητής της Χρονιάς» για τα έτη 1969, 1971 και 1972 από το περιοδικό *Swimming World Magazine*. Ωστόσο, παρά την επιτυχία του, αποχώρησε από τον αθλητισμό μετά τους Ολυμπιακούς Αγώνες του 1972, σε ηλικία μόλις 22 ετών.

## Παραπομπές


## Εξωτερικοί σύνδεσμοι
* 

Κατηγορία:Αμερικανοί κολυμβητές
Κατηγορία:Αμερικανοί Ολυμπιονίκες
Κατηγορία:Ολυμπιονίκες της κολύμβησης
Κατηγορία:Παγκόσμιοι πρωταθλητές υγρού στίβου
Κατηγορία:Κολυμβητές στους Θερινούς Ολυμπιακούς Αγώνες 1968
Κατηγορία:Κολυμβητές στους Θερινούς Ολυμπιακούς Αγώνες 1972
Πασχάλης Βουτσιάς

Ο **Πασχάλης Βουτσιάς** (γεννημένος στις 23 Μαρτίου 1990) είναι Έλληνας διεθνής ποδοσφαιριστής, ο οποίος αγωνίζεται με την ομάδα του Άρη Θεσσαλονίκης.

## Καριέρα
Ο Βουτσιάς ξεκίνησε να παίζει από τις ακαδημίες του Ηρακλή, υπογράφοντας συμβόλαιο με την ανδρική ομάδα το 2009. Στα δύο χρόνια που παρέμεινε στους "κυανόλευκους", ο Βουτσιάς αγωνίστηκε σε δεκαέξι παιχνίδια και πέτυχε ένα γκολ, πριν συνεχίσει την σεζόν 2011-12 στην ομάδα του Πανσερραϊκού.

Επέστρεψε το 2012 στον Ηρακλή, συνεχίζοντας για δύο ακόμη σεζόν, ενώ το 2014-15 φόρεσε την φανέλα της Αναγέννησης Καρδίτσας, παίζοντας σε 29 αγώνες και σκοράροντας τέσσερα τέρματα.

Στις 3 Νοεμβρίου 2015, υπέγραψε στον Άρη, βοηθώντας την ομάδα να ανέβει στην Β' εθνική. Το καλοκαίρι του 2016, ανανέωσε την συνεργασία του με τους "κίτρινους" για έναν ακόμη χρόνο. Παρ' όλα αυτά, στα μισά της χρονιάς αφέθηκε ελεύθερος και υπέγραψε στον Αγροτικό Αστέρα Ευόσμου.

## Παραπομπές


## Πηγές

* Paschalis Voutsias - Spielerprofil 16/17 | Transfermarkt
* Πασχάλης.Βουτσιάς - Soccerway
* Βουτσιάς Πασχάλης | Onsports.gr

Κατηγορία:Έλληνες ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Ελλάδας Κ19
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Γ΄ Εθνικής Ελλάδας
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Ηρακλή Θεσσαλονίκης
Κατηγορία:Ποδοσφαιριστές Α.Σ. Αναγέννησης Καρδίτσας 1904
Κατηγορία:Ποδοσφαιριστές Πανσερραϊκού
Κατηγορία:Ποδοσφαιριστές Αγροτικού Αστέρα Ευόσμου Π.Μ.Α.Σ.
Κιλιντόνι

Το **Κιλιντόνι** *(Kilindoni)*, είναι μια πόλη στην Περιφέρεια Πουάνι *(Pwani Region)*, της Τανζανίας. Είναι η κύρια πόλη στη Νήσο Μαφία *(Mafia Island)*.

Στο Κιλιντόνι *(Kilindoni)* βρίσκεται και το μοναδικό αεροδρόμιο της Νήσου Μαφία *(Mafia Island)*. Η αγορά του Κιλιντόνι, επίσης διαδραματίζει πολύ σημαντικό λόγο στην οικονομία της Νήσου Μαφία. 

## Δείτε επίσης
* Διοικητικές υποδιαιρέσεις της Τανζανίας
* Περιφέρεια Πουάνι
* Νήσος Μαφία
* Περιοχή Μαφία

## Παραπομπές


Κατηγορία:Νήσος Μαφία
Κατηγορία:Κατοικημένες περιοχές στην Περιφέρεια Πουάνι
Στέφανος Καββάδας

Ο **Στέφανος Καββάδας** (1900-1980) ήταν φιλόλογος, ιστορικός και διευθυντής της Βιβλιοθήκης ''Κοραής''

## Βίος
Ο **Στέφανος Καββάδας** γεννήθηκε στους Βαβύλους της Χίου το 1900 από αγροτική οικογένεια. Ο θείος του ήταν δάσκαλος και ο παππούς του ιερέας. Τέλειωσε τη Φιλοσοφική Σχολή Αθηνών και εργάστηκε σε σχολεία της Μέσης Εκπαίδευσης στη Χίο. Εργάστηκε στον Σύλλογο Αργέντη και στον Φιλοτεχνικό Όμιλο Χίου.
Πέθανε στις 26 Δεκεμβρίου 1980 στο Λονδίνο

## Η προσφορά του Καββάδα
Ο Καββάδας συγκέντρωσε και εξέδωσε σημαντικό αριθμό νοταριακών εγγράφων της Χίου αν και εστερείτο ειδικών παλαιογραφικών γνώσεων.

## Εργογαφία
*Η εν Χίω Βιβλιοθήκη Κοραή : (ιστορία, κατάλογος χειρογράφων), Εν Αθήναις : Τυπ. Κ. Λ. Κυριακούλη, 1933
*Οι κώδικες της Χίου, Χίος : Περ. Α. Ιατρίδης, 1950 
*Θυμιανούσικα έγγραφα, Χίος, 1956
*Αφιερώσεις προς Κοραήν, Αθήναι : [χ.ό.], 1958
*Νοταριακοί κώδικες της Βολισσού Χίου, 2 τόμοι, Αθήνα, 1966,1967
**Ενθυμήσεις και χρονικά από παλαιούς κώδικας χωρίων της Χίου*, Χιακή Επιθεώρησις, τομ.7 (1969),σελ.155-159, τομ.8(1970),σελ.123-133
*Κατάλογος των εν τη Βιβλιοθήκη Χίου "Αδαμάντιος Κοραής" ιστορικών βιβλίων μέχρι του 1973, Εν Αθήναις : Εκ του Τυπογραφείου "Το Ελληνικό Βιβλίο", 1975
*Αρμολούσικα: Από χειρόγραφους κώδικας,Αθήνα,1976
**Περιπτώσεις επαγγελματικής μαθητείας εν Χίω (17.-19ος αι)*, Χιακά χρονικά, τομ.Η'(1976),σελ.4-16

## Παραπομπές


## Πηγές
* Στέργιος Φασουλάκης: «Ο Στέφανος Καββάδας και οι κώδικες της Χίου», *Δελτίον της Ιστορικής και Εθνολογικής Εταιρείας της Ελλάδος*, τόμ. 23(1980), σσ. 560-563.

Κατηγορία:Έλληνες ιστορικοί του 20ού αιώνα
Κατηγορία:Έλληνες φιλόλογοι
ΙΦ Όντ

Η **ΙΦ Όντ** (νορβηγικά: *IF Odd*) είναι νορβηγικό αθλητικό σωματείο από το Σκίεν. Ιδρύθηκε στις 29 του Μαρτίου του 1885. Ο σύλλογος είναι περισσότερο γνωστός για το ποδοσφαιρικό τμήμα, ενώ διαθέτει επίσης τμήματα γυμναστικής και σκι. Έως και τις 31 Δεκεμβρίου του 2012 ο σύλλογος αριθμούσε 1131 μέλη.

## Παραπομπές


## Εξωτερικοί σύνδεσμοι
* Ιστορία του συλλόγου στην επίσημη ιστοσελίδα του ποδοσφαιρικού τμήματος
* Επίσημη ιστοσελίδα  τμήματος γυμναστικής

Κατηγορία:Αθλητικοί σύλλογοι Νορβηγίας
Κατηγορία:Ιδρύσεις αθλητικών συλλόγων το 1885
Πιάτσα ντελλα Ρεπούμπλικα (Ρώμη)

Η **Πιάτσα ντελλα Ρεπούμπλικα** (, μτφ. «Πλατεία της Δημοκρατίας») είναι πλατεία στη Ρώμη, έχει και σήμερα το πολύ συνηθισμένο όνομα **Πιάτσα ντελ’ Εζέντρα**, που οφείλεται στη μεγάλη εξέδρα των λουτρών του Διοκλητιανού, η οποία έχει δώσει στην πλατεία το σχήμα της.

## Περιγραφή
Η πλατεία ορίζεται προς την μεγάλη και εμπορική Βία Νατσιονάλε από δύο ημικυκλικά κτίρια του τέλους του 19ου αιώνα, με καμάρες. Η εκκλησία Σάντα Μαρία ντελι Άντζελι, που όπως προαναφέρθηκε αποτελεί τμήμα των θερμών του Διοκλητιανού, έχει πρόσοψη στην πλατεία.

### Κρήνη των Ναϊάδων

Η κρήνη στην πλατεία (που σήμερα λέγεται Φοντάνα ντέλε Ναϊάντι, Κρήνη των Ναϊάδων) φτιάχτηκε αρχικά κατ’ εντολήν του Πάπα Πίου Θ΄ το 1870. Ολοκληρώθηκε το 1888 και αρχικά παρίστανε τέσσερα λιοντάρια από ασβεστόλιθο σχεδιασμένα από τον Αλεσάντρο Γκουεριέρι. Αυτά αντικαταστάθηκαν το 1901 με γλυπτά των Ναϊάδων του Μάριο Ρουτέλι από το Παλέρμο. Οι απεικονιζόμενες νύμφες είναι η Νύμφη των Λιμνών (αναγνωρίσιμη από τον κύκνο που κρατά), η Νύμφη των Ποταμών (απλωμένη σε ένα ποτάμιο τέρας), η Νύμφη των Ωκεανών (ιππεύει ένα άλογο που συμβολίζει τη θάλασσα) και η Νύμφη των Υπόγειων Νερών (που ακουμπά πάνω σε έναν μυστηριώδη δράκοντα). Στο κέντρο είναι το σύμπλεγμα του Γλαύκου (1911/12), που συμβολίζει την κυριαρχία του ανθρώπου πάνω στη δύναμη της φύσης και αντικατέστησε ένα προηγούμενο γλυπτό. Κατά τα αποκαλυπτήρια του μνημείου το 1901, ξέσπασε σκάνδαλο γιατί οι Νύμφες ήταν ήδη προκλητικά αποκεκαλυμμένες.

## Παραπομπές


Κατηγορία:Πλατείες της Ρώμης
Γιόχαν Ερνστ Μπαχ

Με το όνομα **Γιόχαν Ερνστ Μπαχ** αναφέρονται δύο μέλη της οικογένειας Μπαχ:
*Γιόχαν Ερνστ Μπαχ (1722-1777) - οργανίστας στο Άιζεναχ
*Γιόχαν Ερνστ Μπαχ (1683-1739) - οργανίστας στο Άρνσταντ
Γιόχαν Μπέρνχαρντ Μπαχ

Το όνομα **Γιόχαν Μπέρνχαρντ Μπαχ** φέρουν δύο μουσικοί, μέλη της οικογένειας Μπαχ:
*Γιόχαν Μπέρνχαρντ Μπαχ (1676-1749) - γιος του Γιόχαν Εγκίντιους Μπαχ, οργανίστας στο Άιζεναχ
*Γιόχαν Μπέρνχαρντ Μπαχ (1700-1743) - γιος του Γιόχαν Κρίστοφ Μπαχ, οργανίστας στο Όρντρουφ
Κάστρο του Χιμέτζι

Το **κάστρο Χιμέτζι** (姫路城 Himeji-jō) είναι Ιαπωνικό καστρικό σύμπλεγμα στο Χιμέτζι, στον νομό Χιόγκο, Ιαπωνία. Το κάστρο θεωρείται ένα από τα καλύτερα δείγματα πρωτότυπης Ιαπωνικής οχυρωματικής αρχιτεκτονικής, αποτελώντας ένα δίκτυο 83 κτιρίων από την φεουδαρχική εποχή. Το κάστρο συχνά αναφέρεται και ως Χακούρο-τζο ή Σιρασάγκι-τζο (κάστρο του λευκού ερωδιού) εξαιτίας του λαμπρού λευκού εξωτερικού και την υποτιθέμενη ομοιότητά του με πτηνό που πετάει.

Το κάστρο Χιμέτζι χρονολογείται από το 1333, όταν ο Ακαμάτσου Νοριμούρα κατασκεύασε ένα οχυρό στην κορυφή του λόφου Χιμεγιάμα. Το οχυρό απογυμνώθηκε και επανακατασκευάστηκε ως το κάστρο Χιμεγιάμα το 1346, και δύο αιώνες αργότερα μετατράπηκε στο κάστρο Χιμέτζι. Το 1581 ο Τογιοτόμι Χιντεγιόσι, πρόσθεσε ένα τριώροφο πύργο σκοπιάς. Το 1600, ο Τοκουγκάβα Ιεγιάσου έδωσε ως βραβείο το κάστρο στον Ικέντα Τερουμάσα για την βοήθειά του στη μάχη της Σεκιγκαχάρα, ο Ικέντα επανακατασκεύασε τελείως το κάστρο από το 1601 μέχρι το 1609, επεκτείνοντάς το. Αρκετά κτίρια προστέθηκαν αργότερα το σύμπλεγμα από τον Χόντα Τανταμάσα από το 1617-18. Για πάνω από 400 χρόνια, το κάστρο Χιμέτζι παραμένει άθικτο, ακόμη και μετά τον εκτεταμένο βομβαρδισμό του Χιμέτζι κατά τη διάρκεια του Β΄ Παγκοσμίου Πολέμου και φυσικές καταστροφές, όπως ο σεισμός στο Κόμπε το 1995.

Το κάστρο Χιμέτζι είναι το μεγαλύτερο και πιο επισκευθέν κάστρο στην Ιαπωνία, και το 1993 ανακηρύχθηκε ένα από τα πρώτα μνημεία παγκόσμιας κληρονομιάς της χώρας. Βρισκεται σε στρατηγικό σημείο και ελέγχει όλες τις προσβάσεις προς την πόλη. Η περιοχή εντός της μεσαίας τάφρου έχει χαρακτηριστεί ειδικός ιστορικός χώρος και πέντε κατασκευές του κάστρο αποτελούν εθνικούς θησαυρούς. Μαζί με το κάστρο Ματσουμότο και το κάστρο Κουμαμότο, το κάστρο Χιμέτζι θεωρείται ένα από τα τρία κύρια κάστρα της Ιαπωνίας. Το κάστρο βρισκόταν υπό ανακαίνιση για πολλά χρόνια και άνοιξε ξανά για το κοινό τον Μάρτιο του 2015. Απο τους πρώτους επισκέπτες ηταν ο Στρατηγός Πουτιός.  Οι εργασίες αποκατάστασης περιλάμβαναν την αφαίρεση της σκόνης και ρύπων, με το κάστρο να αποκτά ξανά λευκό χρώμα.

Himeji-Castle-Painting-Early-Meiji-Period.png
Himeji castle-hishi-no-mon.jpg
Himejijo Kangetsukai Oct09 198.JPG
Himeji Castle No09 152.jpg
Himeji Castle No09 128.jpg
Himeji Castle with cherry blossoms from Himeji Zoo.jpg

## Παραπομπές


## Εξωτερικοί σύνδεσμοι

* Επίσημος ιστότοπος

Χιμετζι
Κατηγορία:Μνημεία Παγκόσμιας Κληρονομιάς στην Ιαπωνία
Κατηγορία:Αξιοθέατα στην Ιαπωνία
Ιωάννης Τιρρής

Ο **Ιωάννης Τιρρής** (1899 - 3 Αυγούστου 1988), του Δήμου, ήταν Έλληνας ιατρός και πολιτικός από τον Έβρο. Υπηρέτησε ως βουλευτής Έβρου.

## Βιογραφία
Καταγόταν από το Διδυμότειχο. Σπούδασε ιατρική και ειδικεύτηκε στη χειρουργική.

Εξελέγη βουλευτής Έβρου με το κόμμα των Φιλελευθέρων το 1936. Επανεξελέγη με το Κόμμα Φιλελευθέρων το 1946, το 1950 και το 1951 και με την ΕΡΕ το 1961 και το 1963.

Κατήλθε υποψήφιος στις εκλογές του 1952 (έλαβε 12.904 ψήφους)  και στις αναπληρωματικές εκλογές του 1952 και στις εκλογές του 1956 με τη Δημοκρατική Ένωση, χωρίς να εκλεγεί βουλευτής.

Πέθανε το 1988 και κηδεύτηκε στις 4 Αυγούστου από τον ιερό ναό του Κοιμητηρίου Καισαριανής. Με τη σύζυγό του, Μαρίκα, απέκτησαν παιδιά.

## Παραπομπές


Κατηγορία:Βουλευτές Έβρου
Κατηγορία:Βουλευτές εκλεγμένοι με το κόμμα των Φιλελευθέρων
Κατηγορία:Βουλευτές εκλεγμένοι με την ΕΡΕ
Ρόλαντ Μάτες

Ο **Ρόλαντ Μάτες** (*Roland Matthes*, 1950-2019) ήταν Γερμανός κολυμβητής, ο πιο επιτυχημένος όλων των εποχών στο ύπτιο.

Γεννήθηκε στις 17 Νοεμβρίου 1950. Ο Μάτες ήταν κολυμβητής με μεγάλη διάρκεια σε πολύ υψηλό επίπεδο. Στις 21 Σεπτεμβρίου του 1967, στη Λειψία, έκανε παγκόσμιο ρεκόρ στα 100 μ. υπτίως με χρόνο 58.4. Στις 7 Νοεμβρίου, και πάλι στη Λειψία, αποτέλεσε μέλος της ομάδας της Λ. Δ. Γερμανίας που έσπασε το παγκόσμιο ρεκόρ στα 4x100 μ. μικτής, με χρόνο 3.56.5. Την επόμενη ημέρα, 8 Νοεμβρίου, έκανε παγκόσμιο ρεκόρ στα 200 μ. υπτίως με χρόνο 2.07.9.

Στις 14 Αυγούστου 1968, στη Λειψία, έκανε παγκόσμιο ρεκόρ στα 200 μ. υπτίως με χρόνο 2.07.5. Στις 23 Αυγούστου 1969, κατέρριψε στο Βύρτσμπουργκ το παγκόσμιο ρεκόρ στα 100 μ. υπτίως με χρόνο 57.8 και στις 29 Αυγούστου του ίδιου έτους κατέρριψε στο Βερολίνο το παγκόσμιο ρεκόρ στα 200 μ. υπτίως με χρόνο 2.06.4.  
Απεβίωσε σε ηλικία 69 ετών στις 20 Δεκεμβρίου 2019.

## Παραπομπές


Κατηγορία:Ολυμπιονίκες της κολύμβησης
Κατηγορία:Γερμανοί αθλητές της κολύμβησης
Κατηγορία:Αθλητές από την Ανατολική Γερμανία
Κατηγορία:Ανατολικογερμανοί Ολυμπιονίκες
Κατηγορία:Κολυμβητές στους Θερινούς Ολυμπιακούς Αγώνες 1968
Κατηγορία:Κολυμβητές στους Θερινούς Ολυμπιακούς Αγώνες 1972
Κατηγορία:Κολυμβητές στους Θερινούς Ολυμπιακούς Αγώνες 1976
Βασίλειος Παπαρρηγόπουλος

Ο **Βασίλειος Παπαρρηγόπουλος** (1895 - 4 Δεκεμβρίου 1976) του Ξενοφώντος, ήταν Έλληνας δικηγόρος και πολιτικός, που υπηρέτησε ως υπουργός στις πρώτες κυβερνήσεις του Καραμανλή στο δεύτερο μισό της δεκαετίας του '50.

## Σταδιοδρομία
Είχε εκλεγεί βουλευτής Αχαΐας με το Λαϊκόν Κόμμα στις εκλογές του 1946 (εξελέγη στις 19 Ιανουαρίου 1947 στη θέση του αποβιώσαντος Διονυσίου Βούλτζου), του 1950, με τον Ελληνικό Συναγερμό το 1951, Καλαβρύτων με τον Ελληνικό Συναγερμό στις εκλογές του 1952 και ξανά Αχαΐας με την Εθνική Ριζοσπαστική Ένωση στις εκλογές των ετών 1956, 1958, 1961 και 1963.

Ήταν υπουργός Εμπορίου στην Κυβέρνηση Κωνσταντίνου Γ. Καραμανλή 1955 και υπουργός Βορείου Ελλάδος στην Κυβέρνηση Κωνσταντίνου Γ. Καραμανλή 1956.

Στις 15 Δεκεμβρίου 1954 ανέλαβε υφυπουργός Οικισμού και Σεισμοπλήκτων Νήσων στην κυβέρνηση του Παπάγου, υπηρετώντας ως τις 4 Οκτωβρίου 1955. 

Πέθανε τον Δεκέμβριο του 1976 και τη χρονιά εκείνη έγινε στη Βουλή το πολιτικό του μνημόσυνο. Η κηδεία του έγινε στις 5 Δεκεμβρίου. Είχε μία κόρη.

## Παραπομπές


Κατηγορία:Βουλευτές Αχαΐας
Κατηγορία:Βουλευτές Καλαβρύτων
Κατηγορία:Έλληνες υπουργοί Βορείου Ελλάδος
Κατηγορία:Έλληνες υπουργοί Εμπορίου
Κατηγορία:Έλληνες υφυπουργοί Οικισμού και Σεισμοπλήκτων Νήσων
Κατηγορία:Βουλευτές εκλεγμένοι με το Λαϊκό Κόμμα
Κατηγορία:Βουλευτές εκλεγμένοι με τον Ελληνικό Συναγερμό
Κατηγορία:Βουλευτές εκλεγμένοι με την ΕΡΕ
Ζυμομύκητες

Οι **ζυμομύκητες**, γνωστοί και ως **βλαστομύκητες**, **ζύμες** ή **μαγιά**, είναι μονοκύτταροι οργανισμοί οι οποίοι ανήκουν στο βασίλειο των μυκητών. Μέχρι σήμερα έχουν αναγνωριστεί περίπου 1.500 είδη. Υπολογίζεται ότι αποτελούν το 1% όλων των ειδών μυκήτων. Οι ζυμομύκητες είναι μονοκύτταροι οργανισμοί οι οποίοι εξελίχθηκαν από πολυκύτταρους μύκητες, με κάποια είδη να μπορούν να αναπτύξουν πολυκυττάριες μορφές με μορφή ίνας, αποτελούμενες από συνδεδεμένα κύτταρα, γνωστά ως ψευδοϋφές. Το μέγεθος των ζυμομυκήτων είναι ποικίλο και εξαρτάται από το είδος και το περιβάλλον. Συνήθως έχουν διάμετρο 3-4 μm, αν και κάποια είδη φτάνουν τα 40 μm. Οι περισσότεροι ζυμομύκητες αναπαράγονται ασεξουαλικώς με μίτωση, αν και πολλοί μπορούν με ασύμμετρο διαχωρισμό γνωστό και ως εκβλάστηση.

## Τρόπος δράσης
Με τη διαδικασία της ζύμωσης, ο ζυμομύκητας σακχαρομύκητας, γνωστός και ως μαγιά, μετατρέπει τους υδατάνθρακες σε διοξείδιο του άνθρακα και αλκοόλη. Για χιλιάδες χρόνια, η μαγιά χρησιμοποιείται στην αρτοποιία και στην παραγωγή οινοπνευματωδών ποτών. Επίσης, αποτελεί σημαντικό οργανισμό μοντέλο στην σύγχρονη έρευνα στην κυτταρική βιολογία και συγκεκριμένα των ευκαρυωτικών οργανισμών (και εν τέλει της ανθρώπινης βιολογίας) και είναι ένας από τους καλύτερα μελετημένους ευκαρυωτικούς μικροοργανισμούς. Άλλα είδη ζυμομυκήτων, όπως η *[[Candida albicans]]*, είναι ευκαιριακά παθογόνα και μπορούν να προκαλέσουν λοιμώξεις στους ανθρώπους. Οι ζυμομύκητες έχουν χρησιμοποιηθεί για την παραγωγή ηλεκτρισμού σε μικροβιακές κυψελίδες καυσίμων και αιθανόλης για βιοκαύσιμο.

## Ταξινόμηση
Οι ζυμομύκητες δεν αποτελούν μια ταξινομική ή φυλογενετική ομάδα. Ο όρος ζυμομύκητας συχνά χρησιμοποιείται ως συνώνυμο του Σακχαρομύκητα, αλλά η φυλογενετική ποικιλία των ζυμομυκήτων φαίνεται από την ταξινόμησή τους σε δύο φύλα, τους Ασκομύκητες και τους Βασιδιομύκητες. Η ονομασία μαγιά πέρα από τους ζυμομύκητες μπορεί να αναφέρεται στο ένζυμο πυτιά.

## Παραπομπές

## Εξωτερικοί σύνδεσμοι
* 
* 

κατηγορία:Μύκητες
Κατηγορία:Πρόσθετα τροφίμων
Κατηγορία:Συστατικά τροφίμων
Αντρέου Γκουεράο

Ο **Αντρέου Γκουεράο** (γεννημένος στις 17 Ιουνίου 1983 στη Βαρκελώνη) είναι πρώην Ισπανός ποδοσφαιριστής, ο οποίος αγωνίζονταν με την ομάδα του Άρη.

## Καριέρα
Ο Αντρέου ξεκίνησε να αγωνίζεται στις ακαδημίες της Μπαρτσελόνα το 1993 και από το 2002 ως το 2005 έπαιζε για την Μπαρτσελόνα Β και την Μπαρτσελόνα Γ. Το 2005-06, φόρεσε τη φανέλα της Μάλαγα Β και τον Ιούλιο του 2006 υπέγραψε στη Σπόρτινγκ Χιχόν, όπου παρέμεινε μέχρι το 2010.

Τον Ιανουάριο του 2010, αφέθηκε ελεύθερος από τη Χιχόν, για να συνεχίσει στην Πολόνια Βαρσοβίας μέχρι το καλοκαίρι του 2011, παίζοντας συνολικά σε 34 αγώνες και σκοράροντας ένα γκολ.

Τη σεζόν 2011-12 αγωνίστηκε στη Νέα Ζηλανδία και την Όκλαντ Σίτι και την Ντιναμό Τιφλίδας από τη Γεωργία, πριν συνεχίσει στη Λέχια Γκντανσκ την επόμενη σεζόν.

Από το 2013 ως το 2015 έπαιξε σε 65 παιχνίδια με την ομάδα της Ράθινγκ Σανταντέρ και για το 2015-16 μεταγράφηκε στην αυστραλιανή Γουέστερν Σίδνεϊ Γουόντερερς.

Τον Ιούλιο του 2016, υπέγραψε στον Άρη Θεσσαλονίκης.

## Παραπομπές


## Πηγές

* Andreu Guerao - player profile | Transfermarkt
* Andreu Guerao Mayoral - 90minut.pl
* Andreu Guerao - Stats Centre

Κατηγορία:Ισπανοί ποδοσφαιριστές
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Μπαρτσελόνα Β
Κατηγορία:Ποδοσφαιριστές Σπόρτινγκ Χιχόν
Κατηγορία:Ποδοσφαιριστές Πολόνια Βαρσοβίας
Κατηγορία:Ποδοσφαιριστές Ντιναμό Τιφλίδας
Κατηγορία:Ποδοσφαιριστές Λέχια Γκντανσκ
Κατηγορία:Ποδοσφαιριστές Ράθινγκ Σανταντέρ
Κατηγορία:Μέσοι ποδοσφαιριστές
Κατηγορία:Ποδοσφαιριστές Φούτμπολ Λιγκ (Ελλάδα)
Ναν Μαντόλ

Η **Ναν Μαντόλ** είναι εγκαταλελειμμένη πόλη στο νησί Πονπέι, Ομόσπονδες Πολιτείες της Μικρονησίας. Η Ναν Μαντόλ είναι το τελετουργικό και πολιτικό κέντρο της δυναστείας Σαουντελεούρ μέχρι την κατάρρευσή της περίπου το 1628 ΜΚΕ. Η Ναν Μαντόλ εγκαταλήφθηκε τον 18ο αιώνα. Η πόλη ήταν κτισμένη πάνω σε κοραλλιογενή ύφαλο, πάνω σε περισσότερα από 100 τεχνητά νησιά τα οποία συνδέονται με δίκτυο καναλιών. Tο 2016, η Ναν Μαντόλ ανακηρύχθηκε μνημείο παγκόσμιας κληρονομιάς της UNESCO και την ίδια χρονιά τοποθετήθηκε στα μνημεία σε κίνδυνο. Λόγω των καναλιών και της θέσης της σε λιμνοθάλασσα, η Ναν Μαντόλ συχνά αποκαλείται η Βενετία του Ειρηνικού.

## Παραπομπές


κατηγορία:Ομόσπονδες Πολιτείες της Μικρονησίας
Κατηγορία:Μνημεία Παγκόσμιας Κληρονομιάς στην Ωκεανία
Tobal No. 1

To ***Tobal No. 1*** (ιαπωνικά: トバル ナンバーワン, Χέπμπορν: Tobaru Nanbā Wan) είναι βιντεοπαιχνίδι πάλης που αναπτύχθηκε από τη DreamFactory και κυκλοφόρησε από τη Square το 1996 για το PlayStation. Πρόκειται για την πρώτη κυκλοφορία της DreamFactory, και την πρώτη κυκλοφορία της Square σε κονσόλα που βασιζόταν στα CDs.

Το *Tobal No. 1* σηματοδοτεί την εισαγωγή της Square στο είδος των παιχνιδιών πάλης, αν και στο παιχνίδι συμπεριλαμβάνεται και ένα quest mode παρόμοιο με παιχνίδι περιπέτειας. Οι μηχανικές του παιχνιδιού σχεδιάστηκαν με τη βοήθεια του σχεδιαστή παιχνιδιών μαχών, Σέιτσι Ισίι, ενώ όλοι οι χαρακτήρες σχεδιάστηκαν από τον Άκιρα Τοριγιάμα, γνωστός για το franchise *[[Dragon Ball]]*. Το sequel του παιχνιδιού, με το όνομα *[[Tobal 2]]*, δεν κυκλοφόρησε ποτέ στην Ευρώπη και τη βόρεια Αμερική.

Μαζί με το παιχνίδι, στις κυκλοφορίες του για τη βόρεια Αμερική και την Ιαπωνία, συμπεριλαμβανόταν και ένας δίσκος με δείγμα τος πρώιμης κυκλοφορίας του *[[Final Fantasy VII]]* και βίντεο με περιγραφές των *[[Final Fantasy Tactics]]*, *[[Bushido Blade (βιντεοπαιχνίδι)|Bushido Blade]]*, και *[[SaGa Frontier]]*.

## Εξωτερικοί σύνδεσμοι
* ''Tobal No. 1'' στο Square-Enix.com
* Βιβλιαράκι οδηγιών (Ιαπωνικά) στο Giant Bomb

## Παραπομπές


Κατηγορία:Βιντεοπαιχνίδια του 1996
Κατηγορία:Βιντεοπαιχνίδια του PlayStation
Κατηγορία:Βιντεοπαιχνίδια της Square
Κατηγορία:Βιντεοπαιχνίδια ανεπτυγμένα στην Ιαπωνία
Στρέμσγκοντσετ ΙΦ (ποδόσφαιρο)

Η **Στρέμσγκοντσετ ΙΦ** είναι νορβηγικός ποδοσφαιρικός σύλλογος από το Ντράμεν. Αποτελεί τμήμα του αθλητικού συλλόγου Στρέμσγκοντσετ ΙΦ. Έδρα της ομάδας είναι το Μάριενλιστ Στάντιον. Έχει κατακτήσει 2 φορές το πρωτάθλημα Νορβηγίας και άλλες 5 το Κύπελλο Νορβηγίας.

## Ευρωπαϊκή πορεία
Ο πίνακας που ακολουθεί παρουσιάζει την πορεία της ομάδας στις διοργανώσεις της ΟΥΕΦΑ:

## Τίτλοι-διακρίσεις
*Πρωτάθλημα ποδοσφαίρου Νορβηγίας:
::Πρωταθλήτρια (2): 1970, 2013 
::Φιναλίστ (2): 2012, 2015
*Κύπελλο Νορβηγίας:
::Κυπελλούχος (5): 1969, 1970, 1973, 1991, 2010
::Φιναλίστ (2): 1993, 1997
*Α΄ κατηγορία Νορβηγίας:
::Πρωταθλήτρια (1): 2006

## Παραπομπές

## Εξωτερικοί σύνδεσμοι
*

Κατηγορία:Ποδοσφαιρικές ομάδες Νορβηγίας
Κατηγορία:Ιδρύσεις ποδοσφαιρικών ομάδων το 1907
Κατηγορία:Στρέμσγκοντσετ ΙΦ (ποδόσφαιρο)
Μακότο Σιμπάτα

Ο **Μακότο Σιμπάτα** (ιαπωνικά: 柴田 誠, Χέπμπορν: Shibata Makoto) είναι Ιάπωνας σκηνοθέτης και σεναριογράφος βιντεοπαιχνιδιών, γνωστότερος για τη δουλειά του στη σειρά *[[Project Zero]]*.

## Εργογραφία

### Βιντεοπαιχνίδια

### Ταινίες

## Εξωτερικοί σύνδεσμοι
* Μακότο Σιμπάτα στον IMDb
* Makoto Shibata στο MobyGames
* Makoto Shibata στο Twitter

Κατηγορία:Σεναριογράφοι βιντεοπαιχνιδιών
Κατηγορία:Ιάπωνες σκηνοθέτες βιντεοπαιχνιδιών
Γιοχάνες Μπαχ (1604-1673)

Ο **Γιοχάνες Μπαχ** (γερμ. *Johannes Bach*, Βέχμαρ, 26 Νοεμβρίου 1604 - Ερφούρτη, ταφή 13 Μαΐου 1673) ήταν Γερμανός συνθέτης και οργανίστας, γιος του Γιοχάνες (Χανς) Μπαχ. Δάσκαλός του ήταν ο Γιόχαν Κρίστοφ Χόφμαν στο Ζουλ (Suhl). Από το 1634 ανέλαβε τη θέση του οργανίστα στην εκκλησία του Αγ. Ιωάννη στο Σβάινφουρτ. Ένα χρόνο αργότερα διορίστηκε ως μουσικός της Ερφούρτης, όπου από το 1634 εργάστηκε επίσης ως οργανίστας στην Εκκλησία του Κήρυκα (Predigerkirche). Πρώτη του σύζυγος ήταν η κόρη του δασκάλου του, Μπάρμπαρα, η οποία πέθανε πρόωρα. Παντρεύτηκε ξανά το 1639, αυτή τη φορά με την Χέντβιχ Λέμερχιρτ, κόρη του επιφανούς δημοτικού συμβούλου της Ερφούρτης Βαλεντίν Λέμερχιρτ. Σώζεται μια άριά του, με τίτλο *Weint nicht um meinen Tod* για σοπράνο, άλτο, τενόρο και μπάσο. Του έχουν αποδοθεί επίσης τα μοτέτα *Unser Leben ist ein Schatten* για δύο σοπράνο άλτο, δύο τενόρους και μπάσο, καθώς και τριμελή χορωδία, και *Sei nun wieder zufrieden* για δύο χορωδίες.

## Παραπομπές


## Πηγές
*Wolff, C.; Emery W.; Helm, E. E.; Warburton E. & Derr, E. S. (1993). *Die Bach-Familie*. Stuttgart; Weimar: Metzler

Κατηγορία:Οικογένεια Μπαχ
Κατηγορία:Γερμανοί συνθέτες κλασικής μουσικής